
Reorganisering av Museum for universitets- og vitenskapshistorie (MUV)
Foreløpig saksfremlegg til styret var sendt ut til organisasjonene som grunnlag for drøftingene.  Erik Gulbrandsen ledet møtet og innledet med å si at saksframlegget skal kortes noe ned, men konklusjonen og utredningene ligger ved lag. Konklusjonen går på at MUV overføres og samlokaliseres fra 1.1.09 som en egen gruppe i Teknisk avdeling med den bemanningen MUV har i dag. MUVs styre avvikles fra 1.1.09. Det foretas en evaluering og gjennomgang av MUVs og samarbeidsrelaterte enheters oppgaver etter 2011. Styret i MUV har uttalt at de ikke synes den nåværende organisering er noe god løsning, men at MUV bør knyttes til en annen administrativ enhet. Ut ifra en helhetsvurdering er da tilknytning til TA funnet som den beste løsningen. Det er satt som et premiss at de nåværende aktiviteter og samarbeidsrelasjoner skal fortsette, men at MUV skal løftes inn som gruppe i en administrativ enhet, her TA. 

NTL sa at de ansatte var forespeilet at omorganiseringen ikke skal gå på tvers av de ansattes ønsker. De ansattes hovedønske var at man ventet til 2011 med å gjøre noe. De er imidlertid innstilt på at det gjøres en omorganisering nå, men at det faglige perspektivet har absolutt dårligst levekår i TA. NTL mente videre at det kan virke som om avgjørelsen ble tatt på et tidlig tidspunkt, og at all argumentasjon er knyttet til dette. 
Forskerforbundet støtter NTL i dette. Det mente det viktigste var at den faglige virksomhet blir ivaretatt, og at man bør høre på den entydige respons fra de ansatte. De mente også det burde komme bedre fram hva de ansatte mener i framleggsnotatet. De mente også at notatet ikke har drøftet de ulike alternativene godt nok, men gitt TA forholdsvis mye omtale, og at konklusjonen er gitt på forhånd. 
NTL legger fram et notat til styret hvor det konkluderes med at det er viktig at MUV knyttes til en enhet de kan ha et gjensidig faglig utbygge av å samarbeide med, og at en løsning på dette kan være Forum for universitetshistorie som de deler lokaler og administrativ støtte med i dag. Styringsgruppa kan legges ned, med MUV kan fortsette å vedlikeholde nettsted og databasen og evt. Observatorieprosjektet under disse rammene. Å bli lagt inn under TA opplever de ansatte som reduksjon av deres faglighet. 
Gulbrandsen viste til at selv om MUV legges inn under TA er det meningen at de skal samarbeide med de samme personer og miljøer som i dag. De skal løftes inn med de samme ressurser som i dag og på de samme vilkår og prioriterte arbeidsoppgaver. 
NTL svarte at de ansatte er innstilt på å endre administrativ tilknytning, men at TA er det stedet de minst kan få utviklet seg faglig. 

Gulbrandsen konkluderte med at de innspill som er kommet vil bli vurdert i notatet til styret, så blir det styret som tar den endelige beslutning. 
Marit Fosseli Olsen

